สวัสดีค่ะ แม่หนูมีอาการเวียนหน้า บ้านหมุนเวลาลืมตามองอะค่ะ แล้วก็อาเจียนร่วมด้วย เป็นมาสองครั้งแล้วช่วงต้นเดือนตุลากับอีกครั้ง21ตุลา ไปตรวจที่โรงพยาบาลแล้ว มีการตรวจตา ตรวจเลือด ตรวจคลื่นไฟฟ้าหัวใจ แล้วบอกว่าไม่ได้เป็นอะไรอะค่ะ หนูก็เลยสงสัยอะค่ะว่าอาการข้างต้นมันตรงกับโรคน้ำในหูไม่เท่ากัน ถ้าไม่ได้ตรวจหูจะทราบไหมคะว่าเป็น หรือแค่ตรวจเลือดกับคลื่นไฟฟ้าหัวใจจะทำให้ทราบทุกอย่างแล้วหรอคะว่าเป็นหรือไม่เป็นอะไร ควรพาแม่ไปหาเฉพาะทางมั้ยคะ ขอบค่ะ
สวัสดีคะ อาการวิงเวียนจะพบได้บ่อยในคนที่อายุมากขึ้นค่ะ ซึ่งจะต้องหาสาเหตุค่ะเช่น ภาวะความดันโลหิตต่ำ หรือ ภาวะความดันโลหิตสูงภาวะน้ำตาลในกระแสเลือดต่ำ ส่วนใหญ่จะเกิดจากภาวะที่ไม่สามารถรับประทานอาหารได้มากค่ะภาวะโลหิตจาง ซึ่งอาจจะเป็นภาวะแฝงที่พบได้ค่อนข้างบ่อยในคนเอเชียค่ะ ทำให้คนไข้มาด้วยอาการวิงเวียนได้ค่ะการใช้ยาบางชนิด ก็อาจจะกระตุ้นให้มีอาการวิงเวียนได้ค่ะภาวะความผิดปรกติของระบบทางการทรงตัว ทั้งที่เกี่ยวข้องกับระบบประสาทสมองคู่ที่ แปด หรือ ภาวะในสมองเองคือ สมองส่วนซีรีเบลลัม ซึ่งทั้งสองภาวะนี้ต้องรับการตรวจจากทั้งแพทย์หูคอจมูก และแพทย์อายุรกรรมระบบทางเดินประสาทค่ะ ซึ่งต้องแยกกันให้ได้ก่อนนะค่ะ ว่าเป็นแบบไหนค่ะ มีเรื่องของการเดินที่ผิดปรกติไปด้วยหรือไม่ดังนั้นอาจจะต้องตรวจกับแพทย์หูคอจมูกก่อนค่ะ และตรวจเรื่องการได้ยิน การทรงตัวร่วมด้วยค่ะแล้วถ้าไม่พบอาจจะมีการแนะนำตรวจเพิ่มเติมทางระบบประสาทค่ะ